UBA ลงนาม MOU ม.เกษตร ลุยวิจัย “กากตะกอน” สู่ปุ๋ยบำรุงดิน
UBA ลงนาม MOU ม.เกษตรฯ ลุยงานวิจัยการใช้ประโยชน์กากตะกอนเพื่อผลิตสารปรับปรุงดิน และปุ๋ยอินทรีย์ตามเกณฑ์มาตราฐานของกรมวิชาการเกษตร
UBA ลงนาม MOU ม.เกษตรฯ ลุยงานวิจัยการใช้ประโยชน์กากตะกอนเพื่อผลิตสารปรับปรุงดิน และปุ๋ยอินทรีย์ตามเกณฑ์มาตราฐานของกรมวิชาการเกษตร
17 มี.ค. 2566

นายสมชาติ สังหิตกุล ประธานเจ้าหน้าที่บริหาร บริษัท ยูทิลิตี้ บิสิเนส อัลลายแอนซ์ จำกัด (มหาชน) หรือ UBA ลงนามบันทึกข้อตกลง “งานวิจัยการใช้ประโยชน์กากตะกอน เพื่อผลิตสารปรับปรุงดิน และปุ๋ยอินทรีย์ตามเกณฑ์มาตรฐานของกรมวิชาการเกษตร” ร่วมกับมหาวิทยาลัยเกษตรศาสตร์ นำโดย ผศ.ดร.ชัยสิทธิ์ ทองจู สังกัดภาควิชาปฐพีวิทยา คณะเกษตร กำแพงแสน
โดยในการร่วมมือกันครั้งนี้จะสร้างผลิตภัณฑ์ใหม่จากตะกอนของเสียในระบบบำบัดน้ำเสีย โดยมุ่งเน้นการใช้งานกับพืชเศรษฐกิจที่สำคัญของประเทศไทย อาทิ มันสำปะหลัง ข้าว ข้าวโพดเลี้ยงสัตว์ อ้อย เป็นต้น เพื่อสร้างผลิตภัณฑ์ที่มีมูลค่าและเป็นมิตรกับสิ่งแวดล้อม เป็นการสร้างโอกาสทางธุรกิจที่คำนึงถึงสิ่งแวดล้อม และอยู่ร่วมกับสังคมและชุมชนอย่างยั่งยืน
ขณะเดียวกันจะเป็นการช่วยผลักดันการลดปริมาณของเสียของระบบบำบัดน้ำเสียอย่างยั่งยืน (Zero Waste) สอดคล้องกับหลักการบริหารจัดการตามหลักเทคโนโลยีสีเขียว (Green Technology) และสอดคล้องกับแนวคิดการพัฒนาองค์กรอย่างยั่งยืน ESG